शामली। उत्तर प्रदेश के शामली जिले में कई दिन की लगातार हो रही बारिश के कारण बाबरी क्षेत्र के भाजू गांव में एक मकान व चौपाल भरभराकर गिर गया। हादसे के वक्त मकान और चौपाल में मौजूद लोग मलबे के नीचे दब जाने से लोग घायल हो गए। घायलों की संख्या करीब 15 बताई जा रही है। घायलो को परिजनों ने शामली सरकारी चिकित्सालय व निजी चिकित्सालय में भर्ती कराया। वहीं कुछ लोगों को मुजफ्फरनगर जिला चिकित्सालय में भर्ती कराया गया है। सूचना मिलते ही एस.डी.एम शामली व सी.ओ. सिटी ने सरकारी चिकित्सालय में पहुंच कर घायलों का हाल जाना।